KISS รายได้ขายลด ฉุดกำไรไตรมาส 1 วูบ 55% เหลือ 20 ลบ.
KISS รายได้ขายลด กดกำไรไตรมาส 1 วูบ 55% เหลือ 20 ลบ. จากงวดเดียวกันชองปีก่อน มีกำไร 43 ลบ. เหตุจากผลกระทบโควิด และ กำลังซื้อของผู้บริโภคที่ลดลง
KISS รายได้ขายลด กดกำไรไตรมาส 1 วูบ 55% เหลือ 20 ลบ. จากงวดเดียวกันชองปีก่อน มีกำไร 43 ลบ. เหตุจากผลกระทบโควิด และ กำลังซื้อของผู้บริโภคที่ลดลง
13 พ.ค. 2565

บริษัท โรจูคิส อินเตอร์เนชั่นแนล จำกัด (มหาชน) หรือ KISS รายงานผลการดำเนินงานงวดไตรมาส 1/2565 สิ้นสุดวันที่ 31 มี.ค.2565 ดังนี้

โดยบริษัทฯ มีรายได้รวมก่อนหักส่วนลดทางการค้าและประมาณการทางบัญชีในไตรมาส 1/2565 จำนวน 176.60 ล้านบาท ลดลงร้อยละ 29.90 เมื่อเทียบกับปีก่อนและลดลงร้อยละ 0.70 เมื่อเทียบกับไตรมาส 4/2564 เนื่องจากกำลังซื้อของผู้บริโภคลดลงจากอัตราเงินเฟ้อตาม ภาวะเศรษฐกิจ อีกทั้งการแพร่ระบาดของเชื้อไวรัส COVID-19 สายพันธุ์โอมิครอน ทำให้ผู้คนบางส่วนยังมีการทำงานจากบ้าน และไม่กลับมาดำเนินชีวิตตามปกติเท่าที่ควร
สำหรับยอดขายสินค้าในช่องทาง Modern Trade เติบโตลดลงร้อยละ 40.70 และร้อยละ 9.20 จากไตรมาส 1/2564 และ ไตรมาส 4/2564 ตามลำดับ ซึ่ง Convenience Store นั้นลดลงอย่างต่อเนื่อง จากกำลังซื้อของผู้บริโภคที่ลดลง จึงทำให้ผู้บริโภคในช่องทางนี้บางส่วนเปลี่ยนไปซื้อสินค้าเพื่อความงามที่มีราคาถูกลง